[{"text_idx": "#000001", "text": "La rusia justico malfondas la plej malnovan NeRegistaran Organizaj\u0302on pri defendo de Homaj rajtoj"}, {"text_idx": "#000002", "text": "La rusia justico anoncis merkredon la malfondon de la Grupo Helsinki de Moskvo. Kreita en 1976, la NRO pri defendo de Homaj rajtoj estis unu el la plej maljunaj en la lando."}, {"text_idx": "#000003", "text": "Rusia tribunalo ordonis merkredon 25an de januaro la malfondon de la Grupo Helsinki de Moskvo, la plej maljuna NRO pri defendo de Homaj rajtoj en Rusio, meze de represio kontrau\u0306 la lastaj grandaj kritikaj voc\u0302oj en la lando."}, {"text_idx": "#000004", "text": "La municipa tribunalo de Moskvo \u00ab kontentigis la peton de la rusia ministrejo pri Justico \u00bb, ordonante malfondon de tiu NRO, kaj g\u0302ian eksigon de la oficiala registro pri juraj personoj, komunikis la jug\u0302a instanco en la apo Telegram."}, {"text_idx": "#000005", "text": "Fine de decembro, la moskva departemento de la ministrejo pri Justico petis \u00ab malfondon de la Grupo Helsinki de Moskvo kaj malpermesis ties aktivecojn en la rusia teritorio \u00bb."}, {"text_idx": "#000006", "text": "La NRO estis akuzata, ke g\u0302i kondukas aktivecojn ekster la regiono de Moskvo, malobserve al sia regiona statuso. G\u0302i interalie sendis observantojn al procesoj, au\u0306 sendis siajn membrojn al eventoj en aliaj partoj de la lando. La advokatoj de la NRO tuj anoncis sian intencon apelacii kontrau\u0306 la malfondo."}, {"text_idx": "#000007", "text": "\u00ab La vivo estas longa, decido povus esti reviziata, kaj mi esperas vivi g\u0302is la tago, kiam la Grupo Helsinki de Moskvo renaskig\u0302os \u00bb, deklaris la advokato Guenri Reznik, citita de la rusia novaj\u0302agentejo Ria Novosti."}, {"text_idx": "#000008", "text": "La Grupo Helsinki de Moskvo estis kreita en 1976 por certig\u0302i pri la respekto fare de USSR de siaj engag\u0302ig\u0302oj koncerne la homajn rajtojn, decidigaj dum la Fina Protokolo de Helsinko en 1975 post la Konferenco pri sekureco kaj kooperado en Eu\u0306ropo."}, {"text_idx": "#000009", "text": "La NRO estas do pro tio la plej maljuna kaj unu el la plej emblemaj organizaj\u0302oj pri defendo de Homaj rajtoj en Rusio."}, {"text_idx": "#000010", "text": "G\u0302i estis gvidata dum jardejoj de Ljudmila Alekseeva, figuro de la soveta disidenteco, kiu mortis en 2018."}, {"text_idx": "#000011", "text": "La proceduro, kiu celas la Grupon Helsinki de Moskvo memorigas tiun, kiu kondukis pasintvintre al la malfondo de la NRO Memorial, alia piliero de la defendo de Homaj rajtoj, kaj de la memoro de la viktimoj de la sovetaj krimoj."}, {"text_idx": "#000012", "text": "Tiujn lastajn monatojn, la reg\u0302imo de Vladimir Putin intensigis la represion kontrau\u0306 siaj kritikantoj, post la ofensivo de la Kremlo en Ukrainio."}, {"text_idx": "#000013", "text": "La au\u0306toritatoj tiel decidis leg\u0302on, kiu antau\u0306vidas g\u0302is 15 jaroj da malliberejo pro c\u0302ia publikigaj\u0302o pri la rusia armeo jug\u0302ita \u00ab falsa \u00bb."}, {"text_idx": "#000014", "text": "Plejparte el la figuroj de opozicio estas nun en ekzilo au\u0306 en malliberejo."}, {"text_idx": "#000015", "text": "La Nobelpremio pri paco estis aljug\u0302ita al defendantoj de homrajtoj rusiaj, ukrainiaj kaj belorusaj"}, {"text_idx": "#000016", "text": "Milito en Ukrainio : la rusa sendependa j\u0302urnalo \u00ab Novai\u0308a Gazeta \u00bb interrompas sian publikigon"}, {"text_idx": "#000017", "text": "Rusio plifortigas la represion kontrau\u0306 la opoziciantoj al la milito kaj kontrau\u0306 la amaskomunikiloj, dum invado de Ukrainio"}, {"text_idx": "#000018", "text": "Jaron post la masakro de Buc\u0302a, Ukrainio \u00ab neniam pardonos \u00bb, promesas Zelenskij\n\u00ab Incidento tus\u0302us miliardon da Homoj \u00bb: en Zaporij\u0302o, bataloj c\u0302irkau\u0306 la nuklea centralo dau\u0306ras\nManifestacioj en Israelo: \u00ab Ni plu batalos \u00bb, avertas la opoziciuloj kontrau\u0306 la reformo pri justico\nFrancio: Internacia Amnestio alarmas \u00ab pri ekscesa uzado de forto kaj arbitraj arestoj"}, {"text_idx": "#000020", "text": "Japanio : memorinda tago por la lando, esperiga mesag\u0302o por la mondo\n14an de novembro 2012 : Eu\u0306ropa g\u0302enerala striko\nJapanio : la morteco c\u0302e la maljunuloj preskau\u0306 trioblig\u0302is proksime de Fukus\u0302imo\nKvardek jarojn por malkonstrui Fukus\u0302imon.\nFrancio : maldungoj c\u0302e Lej\u0302abi"}, {"text_idx": "#000021", "text": "Voir le profil de neniammilitointerni sur le portail Overblog"}]